
A VERSENYKÉPES JÁRÁSOK PROGRAM KERETÉBEN ELNYERT TÁMOGATÁSRÓL











Magyarország Kormányának Versenyképes Járások Programja keretében „Hejőkeresztúr, Muhi és Szakáld települések alapinfrastruktúra fejlesztése” címen Hejőkeresztúr, Muhi és Szakáld települések önkormányzatai közösen, konzorciumi formában 2025. első félévében fejlesztési igényt nyújtottak be a Közigazgatási és Területfejlesztési Minisztériumhoz.

A konzorcium egészére megítélt támogatás összege bruttó 29.127.978 forint, melyből Muhi Község Önkormányzata 6.870.191 Ft támogatásban részesült.

A „Hejőkeresztúr, Muhi és Szakáld települések alapinfrastruktúra fejlesztése” című projekt Magyarország Kormányának a Versenyképes Járások Program keretében biztosított vissza nem térítendő támogatásával, hazai forrásból valósul meg. 
A fejlesztés keretében Muhi község belterületén, valamint a Muhi csata Emlékhely területén térfigyelő kamerarendszer kiépítésére kerül sor. A beruházás célja a közbiztonság javítása, a közrend fenntartásának támogatása, valamint a települési és történelmi értékek védelmének erősítése.

A beruházás kezdete: 2025.07.01.
A beruházás várható befejezése: 2026.06.30.

A Versenyképes Járások Program kiemelt célja, hogy a járások szempontjából jelentős, több település helyzetét javító, illetve az adott járás lakosságának minél nagyobb hányadát érintő fejlesztések támogatásával ösztönözze a térségi és települési együttműködéseket, megteremtse a párbeszédet a járások települései között annak érdekében, hogy közös céljaikat minél hatékonyabban valósítsák meg.

Muhi, 2025.11.17.

